  Анжелика Тихонова корреспондент Олег Бекмеметьев нош ик Ижкарлэн быръем тӧроез луиз. Со сярысь 26-тӥ шуркынмонэ кар думалэн сессияз куара сётонын тодмо луиз. Олег Бекмеметьев понна 34 пӧлысь 31 депутатъёс куаразэс сётӥзы. Тӧроез вить арлы бырйизы Азям ужпум пуктӥсько: туннэ ини, ӵуказе нуналэз витьытэк, азьвыл кутскем но быдэстэм ужез азьланьтыны, сое юнматыны но стратегиямы пырись выль программаосты но ӵектосъёсты улонэ пыӵатыны тыршыны. <…> Азьланяз но троссэ кар ужпумъёсты элькун тӧрлыкъёсын ӵош пайдалыко сэрттомы-пертчомы шуыса оскисько. Ог-огенымы ӵош ужаса гинэ азинсконъёс басьтом. Ӵошен ми – Ижкар, асьмеды азинлык возьма Олег Бекмеметьев, Ижкарлэн тӧроезКуара сётонэ озьы ик Дэри ёросын экономикаез азинтонъя управлениен кивалтӥсь Евгений Леонов пыриськиз. Кандидатъёс сессиын ас программаосынызы тодматӥзы. ВАТСАН Олег Николаевич Бекмеметьев 1968-тӥ арын 3-тӥ южтолэзе Глазкарын вордӥськиз. Ижкарысь механикая институтэз «Инженер-технолог» ӧнеръя но Кунгож сьӧры вузкаронъя огъяросси академиез «Мировая экономика со знанием английского языка» ӧнеръя йылпумъяз. 1986-1988 аръёсы ракетной войскоосын службазэ нуиз, 1993-2015 аръёсы Механической чупчи заводын ужаз (инженер-технолог дорысен кутскыса, предприятилэн кивалтӥсезлэн воштӥсез – экономикая но коньдон ужпумъёсъя директорез, дорозь). 2015-тӥ арын куарусёнэ Глазкарлы тӧрое бырйизы, нош 2018-тӥ арын – Ижкарлы. Тегъёс: Политика Ижкар быръёнъёс Удмуртия ОлегБекмеметьев кивалтӥсьёс  